## Zakon o dopunama Zakona o pravima zastupnika u Saboru Republike Hrvatske

### NN 72/1995 (26.9.1995.), Zakon o dopunama Zakona o pravima zastupnika u Saboru Republike Hrvatske

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O DOPUNAMA ZAKONA O PRAVIMA ZASTUPNIKA U SABORU REPUBLIKE HRVATSKE

Proglašavam Zakon o dopunama Zakona o pravima zastupnika u Saboru Republike
Hrvatske, koji je donio Zastupnički dom Sabora Republike Hrvatske na sjednici
20. rujna 1995.

Broj: 01-95-15841/1

Zagreb, 21. rujna 1995.

Predsjednik Republike Hrvatske

dr. Franjo Tuđman, v. r.

---

## ZAKON

### O DOPUNAMA ZAKONA 0 PRAVIMA ZASTUPNIKA U SABORU REPUBLIKE HRVATSKE

Članak 1.

U Zakonu o pravima zastupnika u Saboru Republike Hrvatske ("Narodne
novine" br. 86/92 - pročišćeni tekst i 87/94.) u glavi IV. iza članka
24. dodaju se novi članci od 24a. do 24e. koji glase:

"Članak 24a.

Zastupnik u Saboru Republike Hrvatske, nakon prestanka zastupničkog
mandata, ima pravo na starosnu mirovinu prije ispunjenja općih uvjeta za
stjecanje prava na starosnu mirovinu iz članka 32. Zakona o mirovinskom
i invalidskom osiguranju, ako ima najmanje 20 godina mirovinskog staža
i navršenih 55 godina života - muškarac, odnosno 50 godina života - žena.

Zastupnik iz stavka 1. ovoga članka kojemu je u svezi s obavljanjem
zastupničke dužnosti nastao trajni gubitak radne sposobnosti, može osvariti
pravo na invalidsku mirovinu neovisno o mirovinskom stažu, godinama života
i vremenu koje je proveo kao zastupnik.

Članak 24b.

Zastupniku iz članka 24a. stavka 1. ovoga Zakona starosna mirovina određuje
se za 20 godina mirovinskog staža u visini 60% od mirovinske osnovice za
muškarca, a 65% od mirovinske osnovice za ženu i povećava se po 2% za svaku
daljnju navršenu godinu mirovinskog staža, s tim da najviša mirovina ne
može premašiti 85% od mirovinske osnovice.

Zastupniku iz članka 24a. stavka 2. invalidska mirovina odreduje se
u visini 85% od mirovinske osnovice.

Mirovina iz stavka 1. i 2. ovoga članka odreduje se od miro vinske osnovice
koja se utvrduje prema ostvarenoj plaći u posljednjoj godini trajanja zastupničkog
mandata, ako je to za zastupnika povoljnije od utvrđivanja mirovinske osnovice
prema općim propisima.

Na isplatu mirovina iz stavka 1. i 2. prethodnog stavka ne primjenjuje
se ograničenje iz članka 84. Zakona o mirovinskom i invalidskom osiguranju.

Članak 24c.

U slučaju smrti zastupnika iz članka 24a. stavka 1. odnosno korisnika
mirovine iz članka 24a. stavka 1. i 2. ovoga Zakona, članovi obitelji stječu
i koriste pravo na obiteljsku mirovinu prema propisima o mirovinskom i
invalidskom osiguranju radnika. Osnovica za odredivanje obiteljske mirovine
jest mirovina pokojnog zastupnika ili korisnika koja bi mu, ili mu je pripadala
u trenutku smrti.

Članak 24d.

Na mirovine odredene prema ovom Zakonu primjenjuju se odredbe Zakona
o mirovinskom i invalidskom osiguranju koje se odnose na dan priznanja
prava, postupak podnošenja, zahtjeva, usklađivanje i korištenje mirovine.

Pravo na mirovinu, prema odredbama ovoga Zakona ostva ruje se u Državnom
fondu mirovinskog i invalidskog osiguranja radnika Hrvatske, Postupak za
ostvarivanje prava pokreće se na zahtjev zastupnika iz članka 24a. stavka
1. ovoga Zakona, odnosno člana njegove obitelji.

Članak 24e.

Državnom fondu mirovinskog i invalidskog osiguranja radnika Hrvatske
naknadit će se iz državnog proračuna Republike Hrvatske sredstva u visini
razlike izmedu mirovine određene po općim propisima i mirovine odredene
primjenom ovoga Zakona, a i cijela svota mirovine određena zastupniku koji
ne ispunjava uvjete za stjecanje prava na mirovinu po općim propisima."

Članak 2.

Odredbe članka 24a. - 24e. ovoga Zakona primjenjuju se na sve zastupnike
od prvog saziva Sabora Republike Hrvatske pa nadalje.

Članak 3.

Ovaj Zakon stupa na snagu osmog dana od objave u "Narodnim novinama".

Klasa: 120-02/92-01/01

Zagreb, 20. rujna 1995.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**dr. Nedjeljko Mihanović**, v. r

Odluka, NN 72/1995-1225
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)